Mestská časť Bratislava - Nové Mesto

Materiál na rokovanie
Miestneho zastupiteľstva
dňa  13. 10. 2015

Správa o činnosti Kancelárie pre participáciu verejnosti za obdobie marec – september 2015

Predkladá:							Materiál obsahuje:

Mgr. Rudolf Kusý						1. Návrh uznesenia
2. Dôvodová správa
starosta MČ B-NM						2. Správa o činnosti

Spracovateľ:
Mgr., Mgr. Peter Nedoroščík
Mgr. Lukáš Bulko, poverený vedením Referátu pre participáciu
Ing. arch. Lenka Korbelová 
Bc. Martina Belanová										
Kancelária pre participáciu verejnosti							

		 										   
Na rokovanie prizvať:					Stanovisko právnej skupiny:							   		
Mgr. Lukáš Bulko, 					- nie je potreba právneho posúdenia
Mgr., Mgr. Peter Nedoroščík, 

október  2015

Návrh uznesenia

Miestne zastupiteľstvo
Berie na vedomie

Správu o činnosti Kancelárie pre participáciu verejnosti za obdobie marec – september 2015

a/ s pripomienkami

b/ bez pripomienok

DÔVODOVÁ  SPRÁVA

Správa o činnosti Kancelárie pre participáciu je plnením uznesenia 22/16 - Mechanizmus schvaľovania participatívneho rozpočtu, z dňa 3. 6. 2014. Správa bola prerokovaná na zasadnutí Miestnej rady Mestskej časti B-NM dňa 29.9.2015

SPRÁVA O ČINNOSTI KANCELÁRIE 

Kancelária pre participáciu sa primárne venuje týmto činnostiam:
-	pripravuje proces participatívneho rozpočtu pre nasledujúci kalendárny rok a koordinuje činnosti tohto procesu, teda predovšetkým realizáciu pripravených návrhov, v danom roku
-	realizuje procesy participatívneho plánovania verejných priestorov podľa požiadaviek obyvateľov a zadania starostu mestskej časti
-	pripravuje a realizuje inovatívne participatívne procesy podľa zadania starostu mestskej časti
-	spravuje webovú stránku venovanú téme participácie pr.banm.sk

Posledná správa o činnosti bola predložená na februárovom zastupiteľstve. Od marca 2015 kancelária pracovala v nasledujúcich oblastiach:
-	koordinácia realizácie projektov participatívneho rozpočtu 2015
-	koordinácia realizácie zadaní z tohto istého obdobia 
-	koordinácia participatívneho procesu „Rezidencia pri mýte - BAVINT“
-	participatívne plánovania území:  Rozvodná – Vlárska, park Bellova, ihrisko Ladzianskeho, vnútroblok Račianska - Americká
-	príprava participatívneho rozpočtu na rok 2016
-	prevádzka webovej stránky pr.banm.sk
-	spolupráca s ďalšími samosprávami na území Slovenska a medzinárodná spolupráca

	1. Realizácia projektov PR 2015
V roku 2015 sa realizuje 10 víťazných projektov v hodnote 35 000 Eur. Z toho sa k dnešnému dňu začalo realizovať 8, pričom 2 projekty podajú žiadosť o dotáciu do konca septembra 2015.
Projekt	dotácia BANM	OZ	Zodpovedný	Stav	
Vinohrad - obnova vinice a mobilná záhrada	4150,-	Vnútroblok	Sandra Štasselová	zrealizovaný	
Prevencia sociálnej izolácie 2	2880,-	BANM	p. Vojtechová, Marta Hrebíčová	realizuje sa	
RC Kramárik	4320,-	RC Kramárik	Lucia Gregorová, Jana Lišková	realizuje sa	
Cyklostojany	1575,-	Cyklokoalícia	Peter Netri	realizuje sa	
Trh na Kramároch	3900,-	Kramárčan	Andrea Ostrihoňová	realizuje sa	
Gaudího dieľňa 2	4000,-	Výchova k slobode	Gabika Binderová	zrealizovaný	
Rekonštrukcia toaliet v športovej hale na Pionierskej	3000,-	 	Miroslav Bahúl	bude sa realizovať	
Ako bývať krásnozdravšie	4000,-	Výchova k slobode	Mirka Okuliarová	zrealizovaný	
Revitalizácia veliteľskej delostreleckej kaverny	4986,-	Bunkre	Martin Vlačiky	zrealizovaný	
Kolibská olympiáda 2015	2189,-	Rodičovské združenie pri ZŠ a MŠ Jeséniova	Katarína Nehanská	zrealizovaný	

Jednotlivé projekty:
Vibnohrad - Obnova vinice a Mobilná záhrada Pionierska, Sandra Štasselová, 4150,- Eur
Opis projektu: Cieľom projektu je obnovenie vyše 20 rokov opustenej vinice a jej sprístupnenie obyvateľom Nového Mesta. Takmer 30 árový priestor vinice doplniť pestovateľskými mobiliármi, ktoré si môže akýkoľvek sused "adoptovať" a starať sa o svoju záhradku vo vinici. Užívateľmi a správcami bude miestna komunita novomešťanov a priestor bude otvorený, bezbariérový a inkluzívny.
Projekt bol podporený občanmi a umiestnil sa na prvom mieste spomedzi 10 víťazných projektov. Počas realizácie projektu sa zorganizovalo niekoľko brigád zameraných na upratanie a vykosenie vinohradu, výsadba viniča, stavanie mobiliárnych boxov. 
Bohužiaľ v apríli vysadený vinič, bol po niekoľkých dňoch ukradnutý. Koordinátori projektu sa rozhodli vysadiť vinič ešte raz a zvažujú možnosť oplotenia priestoru. Na túto tému prebehli 2 aktívne stretnutia pracovných skupín a obyvateľov aktívne sa zapájajúcich do aktivít na vinici.
Časový harmonogram:
marec 2015 - krátka prechádzka po vinohrade, výklad o stave viniča a začiatok upratovacích a kosiacich prác.
apríl 2015 - výsadba viniča, stavanie pestovateľských mobiliárov 
máj-júl 2015 - starostlivosť o vinohrad a mobilnú záhradu, osádzanie ochranných tubusov, výroba ďalšej sady mobiliárov
júl-august 2015 - začiatkom júla otvorenie vinice pre verejnosť, starostlivosť o vinohrad a mobilný záhradu
september 2015 - organizácia susedského pikniku a dožiniek
V súčastnosti je priestor vinice využívaný komunitami záhradkárov a nadšencov.
 Prevencia sociálnej izolácie 2, Marta Hrebíčková, 2880,- Eur
Opis projektu: Cieľom projektu je prispieť ku skvalitneniu života osamelých starších ľudí s obmedzenými možnosťami pohybu, ktorí by uvítali pravidelné telefonické rozhovory s ústretovým človekom.
Projekt je pokračovaním už prebiehajúceho projektu z pilotného kola participatívneho rozpočtu 2014.Financie z projektu sa využívajú na dohody o vykonaní práce za účelom telefonického oslovovania izolovaných seniorov. Oslovovanie seniorov vykonáva pani Ewa Tomková, ktorá na tomto projekte pracuje od novembra 2014. Oslovovanie sa realizuje pomocou zoznamu kontaktov na osamelých seniorov, ktoré priebežne dopĺňa sociálne oddelenie MÚ NM BA.
Pani Tomková odovzdáva každý mesiac súhrnnú správu o svojich aktivitách, nových poznatkoch a požiadavkách občanov v daný mesiac. 
Väčšina seniorov oceňuje kontakt, ktorý majú prostredníctvom telefonátov a na základe podnetov bude od septembra 2015, po konzultácii s pracovníčkou soc. oddelenia Ing. Vojtechovou, možnosť navštíviť seniorov priamo v ich domácnosti. Nepôjde však o celoplošné návštevy, iba o niektorých – najviac sa dožadujúcich seniorov.
Na základe tohoto projektu vyvstala aj požiadavka zapracovať uvedený projekt ako trvalú súčasť práce zamestnancov na príslušnom útvare soc. oddelenia.
 RC Kramárik, Lucia Gregorová, Jana Lišková, 4320,- Eur
Opis projektu: RC Kramárik vzniklo pred 2 rokmi z potreby rodičov malých detí do 6 rokov, ktorým chýbalo miesto spoločného stretávania sa. Počas týchto 2 rokov si našlo veľkú obľubu medzi mladými rodinami nie len z Kramárov, ale aj z iných častí Nového Mesta či ďalších mestských častí. Všetky členky združenia sú dobrovoľnícky a matky malých detí do 6 rokov a manažovanie organizovanie jeho aktivít robia vo svojom voľnom čase formou dobrovoľníckej práce. Rozsah aktivít sa počas 2 rokov natoľko rozšíril, že je akútna potreba mať stáleho koordinátora centra, človeka na dohodu o vykonaní práce, ktorý bude zastrešovať a koordinovať najmä organizované aktivity ako sú kurzy, podujatia pre verejnosť, zabezpečovať ich propagáciu, komunikovať s účastníkmi kurzov, lektormi a podobne. Riešením personálneho nedostatku je vytvorenie pracovného miesta na polovičný úväzok formou dohody o vykonaní práce.
Harmonogram projektu: od júna 2015 do decembra 2015 je v RC Kramárik na dohodu zamestnaná nová pracovná sila pani Silvia Al-Zafari, ktorá sa podiela na aktivtách rodinného centra a organizácii nových kurzov, seminárov a prednášok.
 Cyklostojany, Peter Netri, 1574,- Eur
Opis projektu: Cieľom projektu je vyriešiť čiastkový problém cyklistov - bezpečné parkovanie. Stojany v počte 1 až 4 ks na lokalitu, spĺňajú požiadavky technického predpisu TP 07/2014 Navrhovanie cyklistickej infraštruktúry na bezpečné zamknutie rámu bicykla (narozdiel od veľmi rozšírených stojanov na predné koleso, kde je zamknutie rámu nemožné, čo zvyšuje riziko krádeže). Ide o lokality vysokého záujmu širokej verejnosti ako policajné stanice, obchody, zdravotné strediská, dopravné a prestupné body, školy, úrady a rekreačné zariadenia, kde je predpoklad ich využitia.
Harmonogram projektu:
3/2015 - 4/2015: Presné vytipovanie a zameranie lokalít spolu so zistením majiteľov pozemkov (primárne magistrát alebo MČ Nové Mesto)
4/2015 - 5/2015: Získanie povolení od vlastníkov a správcov
4/2015 - 5/2015: Výroba stojanov na bicykle
5/2015 - 7/2015: Osadenie stojanov na bicykle
7/2015: Slávnostná cyklojazda odhaľujúca verejnosti nové cyklostojany v MČ Nové Mesto
7/2015 - 2030: Používanie stojanov širokou verejnosťou
Od marca 2015 je spustené web hlasovanie o umiestnení cyklostojanov. Hlasovalo viac ako 100 obyvateľov. Vyhodnotenie prebehlo váženým hlasovaním, v ktorom mal najväčšiu hodnotu hlas častých užávateľov bicykla ako dopravného prostriedku. V hlasovaní vyhrali lokality, OD Slimák, Železničná stanica Vinohrad, Račianske mýto, ZŠ Sibírska a námestie pred zimným štadiónom. Cyklostojany sú vyrobené od júla 2015, koordinátori sa však potýkajú s problémom ich umiestnenia z právneho a stavebného hľadiska.
 Trh na Kramároch, Andrea Ostrihoňová, 3900,- Eur
Opis projektu: Absencia možnosti nakupovania formou farmárskych trhov čerstvú zeleninu a podobné produkty a vzhľadom na vekové zloženie obyvateľov je pre mnohých starších občanov nemožné cestovať na opačný koniec mesta. Sú teda odkázaní na ponuku miestnych obchodov. Riešením je sobotný trh, ktorý by svojim umiestnením, tovarovým zložením a príležitostným ladením vyhovoval potrebám sociálnych a kultúrnych kontaktov a posilňoval súdržnosť kramárskej komunity. Trh by sa dal využiť i na charitatívne príležitosti – Vianočné trhy, Haloween, Veľká noc, Susedská burza a pod.
Realizácia: Koordinátori projektu spustili verejnú anketu - Trh na Kramároch, v ktorom zisťujú o aký sortiment produktov majú obyvatelia najväčší záujem. 
Od apríla 2015 zástupkyňe projektu nemohli nájsť OZ, cez ktoré by mohli projekt uskutočniť. Po komplikáciach, zaregistrovali vlastné OZ Kramárčan (9/2015). Do konca septembra 2015 podajú žiadosť o dotáciu na MÚ BANM. 
V októbri 2015 je plánovaný prvý trh. Ambíciou je konať aj rezidenčné vianočné trhy.
 Gaudího dielňa, Gabika Binderová, 4000,- Eur
Opis projektu: Gaudího dielňa je projektom premen spoločného priestoru - industriálnej plochy betónového plotu na komunitné umelecké dielo, ktoré odráža spoločné cítenie, zážitky a konanie ľudí žijúcich v Mierovej kolónii. V pilotnom projekte PR BANM získal projekt podporu, dobrovoľníci znečistený a zdravie ohrozujúci priestor vyčistili a upravili tak, aby ľudia nemuseli mať obavy pri prechode týmto spojom medzi cestou a Mierovou kolóniou. Časť plotu zazelenili a v dohodnutej časti začali prostredníctvom workshopov tvoriť (ne)tradičnú mozaiku – inšpirovanú prácou katalánskeho umelca A. Gaudího v Guellovej kolónii v Barcelone. Projekt bol natoľko zaujímavým, že aj náhodní okoloidúci strávili čas rozhovorom o dianí s dobrovoľníkmi rôzneho veku a postupne sa zapájala stále širšia verejnosť. Časť plotu určená na mozaiku sa postupne zväčšovala, pribúdalo tvorcov.
V súčasnosti projekt úspešne pokračuje ďalej. Počas sezóny sa uskutočnilo 6 workshopov a od septembra budú ďalšie. Jednotlivé mozaiky sú prepojené grafitmi a zvyšná časť múra bude popnutá rastlinami, ktoré sa budú vysádzať v septembri 2015. Paralelne s projektom sa robí časozberné video a z celého vznikne dokumentárny film.
Účastníci: Obyvatelia Mierovej kolónie všetkých vekových kategórií, žiaci miestnej ZŠ a škôlky, deti z detského diagnostického centra, dobrovoľníci z firiem, učitelia, náhodní okoloidúci, umelci a rôzne záujmové skupiny.
 Rekonštrukcia toaliet v športovej hale na Pionierskej ulici, Miroslav Bahúl, 3000,- Eur
Opis projektu: V športovej hale slúžiacej na vyplnenie voľného času detí a mládeže, Centrum Voľného Času, pod ktoré hala spadá sa v rámci týždenného rozvrhu vystrieda v športových krúžkoch približne 400 detí už od veku šiestich rokov. Toalety a priestory na sprchovanie sú v ŠH značne opotrebované niekoľkoročným využívaním bez rekonštrukcie. Terajší stav toaliet, teda najmä ich údržba si vyžaduje zvýšené finančné prostriedky a taktiež čas potrebný na udržanie ich funkčnosti. Za 30 rokov fungova-nia nedošlo k žiadnej zásadnej obnove a ani k oprave priestorov. Riešením (podrobne rozpísané v Aktivitách) je rekonštrukcia s cieľom zabezpečiť štandardnú úroveň hygienických noriem sociálnych zariadení. Získané finančné prostriedky z PR projektu by sme použili výhradne na nákup materiálu potrebného na zrealizovanie rekonštrukcie toaliet. Samotná realizácia bude vykonaná dobrovoľníkmi z daného odboru (maliar, obkladač, vodoinštalatér...).
Projekt je v stave plnenia, o dotáciu bude požiadané v priebehu septembra 2015.
 Ako bývať krásnozdravšie, Mirka Okuliarová, 4000,- Eur
Opis projektu: Podstatou tohto projektu je zapájať komunitu detí a dospelých zo sídliska Mierová kolónia do enviromentálnych vzdelávacích aktivít, ktoré by mohli realizovať v mieste svojho bydliska a zbytočne za nimi ďaleko necestovať. V prvej časti máme záujem dobudovať domček. Pripravované workshopy budú mať okrem teoretického úvodu hlavne realizačnú časť. Budú sa týkať najmä tvorby vápenných omietok, inštalácie solárneho panela, piecky na drevo s prednáškou o alternatívnych druhoch energie. Aby sme okrášlili aj interiér domčeka, budeme sa venovať recyklácii starého dreveného nábytku (stolov, stoličiek), či tvorbe nového. Nezabudneme ani na zeleň, ktorou sa budeme zaoberať pri výsadbe zelenej strechy. Naším cieľom je podporiť cez prácu s prírodnými materiálmi komunitný rozvoj spoločnosti, kde sa pri spoločnej aktivite ľudia naučia novým zručnostiam a získajú medzi sebou nové kontakty. Dokončená stavba bude slúžiť ako priestor na vyučovanie detí, arteterapie, krúžkové aktivity pre deti z Mierovej kolónie (modelovanie z hliny), osvetu pre návštevníkov, možnosť vyskúšať si ako sa spí v takejto stavbe počas kurzov.
Harmonogram:
marec- apríl: inštalácia solárneho panela a prednáška k alternatívnym zdrojom energie
apríl – inštalácia piecky a vykurovacích komponentov
máj: výsadba zelenej strechy v rámci verejného workshopu
máj: nanášanie vápenných omietok
jún: recyklácia starého nábytku v rámci verejného workshopu, výroba drevených hračiek a prvkov pre deti
september: v rámci eko krúžku zveľadenie jazierka a zelene okolo neho
september – december – eko krúžok a tvorivé dielne pre deti z Mierovej kolónie
 Revitalizácia veliteľskej delostreleckej kaverny, Martin Vlačiky, 4986,- Eur
Opis projektu: Cieľom projektu je revitalizácia tzv. veliteľskej delostreleckej kaverny (bunkra s označením KK6) v blízkosti vrchnej stanice lanovky na Kamzíku, jej úprava na expozičné účely a následné využitie ako turistickej atrakcie. Pre sprístupnenie a prezentáciu tohto objektu verejnosti je potrebné najmä odkopať jeho vchody, zabezpečiť svahy v ich bezprostrednej blízkosti proti ďalšiemu zosúvaniu prostredníctvom drevenej výstuže, vyčistiť vnútro, zaviesť osvetlenie a uzavrieť vchody i komíny kovovými mrežami. Po dokončení obnovy bude kaverna vybavená originálmi, alebo replikami dobového vybavenia tak, aby interiér znovu dosiahol vzhľad z obdobia prvej svetovej vojny. V interiéri bude taktiež umiestnená výstava fotografií z postupov obnovných prác, fotografie a opisy ostatných kaverien, prípadne nálezov z nich.
Realizácia projektu: Na začiatok bude potrebné za pomoci ručného náradia a techniky (mini-bager), upraviť 3 zo 4 vchodov do objektu, aby boli prístupné z priľahlého turistického chodníka. Štvrtý, až po vrch zasypaný vchod sa odkopávať nebude, zostane trvale uzavretý.Po sprístupnení vchodov na nich budú osadené kovové mreže, ktoré budú zamknuté bezpečnostnými visiacimi zámkami. Svahy v bezprostrednej blízkosti vchodov sa pomocou drevenej výstuže z hranolov a guľatiny zabezpečia proti zosunutiu.V blízkosti vchodov do kaverny sa nachádza niekoľko stromov, ktoré bude potrebné po dohode s Mestskými lesmi v BA odstrániť kvôli bezpečnosti návštevníkov. Po úprave okolia príde na rad osadenie kovových mreží aj na vyčnievajúce únikové východy (komíny).
Ďalšie práce sa budú týkať rekonštrukcie interiéru kaverny. V prvom rade pôjde o ručné práce pri odstraňovaní odpadu. Keďže v objekte sa nachádzala dlážka len z udupanej hliny, bude možné ju uviesť do pôvodného stavu miernym odkopaním a vyrovnaním.
Ojedinelé práce sa môžu týkať aj dobetónovania chýbajúcich a zničených častí obruby a montáže kovového inventára (držiaky na karbidové lampy a pod.).
Zostávajúce dva stojany na lampy, ktoré sa nachádzajú na stenách objektu, bude potrebné ošetriť odhrdzovacím prostriedkom a natrieť vhodnou farbou, ktorá zabráni ich ďalšej korózii vo vlhkom prostredí. V poslednom bode revitalizácie budú steny kaverny ošetrené špeciálnou farbou, aby vlhkosť časom nespôsobila vážne poškodenie betónu. V pláne je zaviesť osvetlenie niekoľkými žiarovkami pripojiteľnými na benzínovo-elektrický agregát alebo LED osvetlenie pripojené na batériu. Časom by malo tento druh osvetlenia nahradiť svetlo dobových karbidových lámp, ktoré sa nechajú vyrobiť.
Počas realizácie projektu boli zorganizované brigády, pri ktorých bol bunker zrevitalizovaný a 4.7.2015 bol slávnostne otvorený. Na otvorení sa zúčastnilo 378 obyvateľov. Do septembra 2015 kavernu navštívilo viac ako 1500 obyvateľov.
 Kolibská olympiáda 2015, Katarína Nehanská, 2189,- Eur
Opis projektu: Cieľom projektu je podporiť v žiakoch a rodičoch, zamestnancoch i verejnosti nielen zdravý životný štýl, súťaživosť, ale aj pocit spolupatričnosti, a to všetko, samozrejme, v duchu „fair play". Do realizácie projektu „ Kolibská olympiáda" chceme zapojiť nielen žiakov ZŠ s MŠ, zamestnancov a rodičov, ale aj širokú verejnosť, hlavne obyvateľov našej štvrte – Koliby.
Realizácia projektu: Po školských prázdninách boli zakúpené prvky namontované a 14.9.2015 sa uskutočnila Kolibská olympiáda, na ZŠ Koliba, v ktorej súťažili jednotlivci, družstvá, rodičia aj starí rodičia. Koordinátorka projektu spolu so žiakmi základnej školy pripravili zástavy, medaile a poháre pre víťazov. A spoločne vytvorili aj hymnu Kolibskej olympiády. Na podujatí sa zúčastnilo viac 350 obyvateľov, z toho cca 300 detí a 50 dospelých.

	2. Zadania pre rok 2015
 Jedná sa o pilotnú verziu realizácie zadaní ako vysokorozpočtových a nákladných projektov realizovaných samosprávou na základe participatívnych mechanizmov PR 2015. Vzhľadom na prvé kroky, s ktorými nemá skúsenosti žiadna samospráva na Slovensku, bolo nevyhnutné sformulovať základné postupy a mechanizmy na miestnom úrade. Do procesu realizácie zadaní sa zapojili a naďalej poskytujú súčinnosť nasledujúce oddelenia:
•	investičné a ekonomické
•	životného prostredia
•	verejného poriadku
•	sociálne
•	právne
 v rámci pilotnej prevádzky zadaní sa overuje možnosť pôsobenia projektových tímov zložených z pracovníkov jednotlivých oddelení podľa potreby a povahy jednotlivých zadaní. Na nasledujúcich riadkoch predkladáme dosiahnuté výstupy podľa jednotlivých zadaní:
 Oprava chodníkov
V súčinnosti s oddelením verejného poriadku prebehlo mapovanie najproblematickejších miest na chodníkoch v správe mestskej časti a ich porovnanie s občianskymi podnetmi, ktoré obdržala Kancelária pre participáciu. V súčasnosti sa pripravuje v spolupráci s Ekopodnikom realizácia opráv na najnebezpečnejších miestach. Plán realizácie: október – november 2015.
 
Cyklodoprava
Zámerom tohto zadania je sformulovať základné podmienky pre cyklodopravu v mestskej časti v súčinnosti s odbornou a zainteresovanou verejnosťou, vytvoriť funkciu cyklokoordinátora a začať prvé realizácie cyklotrás.
•	uskutočnilo sa verejné stretnutie 24. 03. 2015, ktorého výsledkom bolo vypracovanie základných cieľov v troch oblastiach cyklodopravy: (1) ako dopravného prostriedku, (2) ako voľnočasovej a športovej aktivity a (3) údržby cyklotrás a poskytovania základných služieb cyklistom;
Pre cyklokoordinátora a Kanceláriu pre participáciu vyplynuli nasledujúce úlohy:
1.	splnené, resp. v stave plnenia:
•	pasportizácia existujúcich cyklotrás;
•	nadviazanie spolupráce s hlavným mestom SR, členstvo v pracovnej komisii, príprava podkladov za mestskú časť;
•	návrhy možných/budúcich cyklotrás;
•	príprava podkladov a rokovanie s Krajským dopravným inšpektorátom ohľadom zobojsmernenia jednosmeriek pre cyklistov na uliciach v správe mestskej časti;
•	spolupráca s miestnym úradom pri rokovaniach s investormi tak, aby sa pri výstavbe realizovali aj cyklotrasy;
•	podpora a spolupráca pri realizácii cykloprojektov v PR 2015;
•	vytipovanie pozemku pre realizáciu pumtrackovej dráhy pre deti a začiatočníkov – podaná žiadosť o zverenie konkrétneho pozemku od hl. mesta SR;
 2. dosiaľ neuskutočnené:
•	realizácia zobojsmernenia – momentálne v štádiu vypracovania projektových podkladov pre zmenu dopravného značenia;
•	realizácia druhého verejného stretnutia – naplánované na 22. 10. 2015;
•	realizácia cyklotrasy – v štádiu výberu z konkrétnych možností;
 
Výsadba stromov a ich ďalšia údržba
V súčinnosti s oddelením verejného poriadku a životného prostredia identifikované miesta možnej výsadby nových drevín a zadefinované ďalšie kroky a postupy smerujúce k kvalitnejšej údržbe a novej výsadbe stromov. Výsadba plánovaná na obdobie: október - november. Spracovanie predmetných materiálov, ako napríklad: manuál pre údržbu zelene v areáloch škôl a materských škôl, vypracovanie podkladov pre celkovú pasportizáciu zelene v mestskej časti, sú plánované do konca kalendárneho roka. 

Dopravná koncepcia pre Kramáre a Kolibu
Verejné stretnutie k predmetnej téme sa uskutoční 22. 09. 2015 na ZŠ Cádrová, Kramáre. Dosiaľ boli spracované kritéria a podmienky pre realizátora v nasledovnom znení:
	Rozsah riešeného územia
V rámci dopravno-inžinierskej štúdii bude riešená vybraná oblasť mestskej časti BA - Nové mesto, ktorá je ohraničená nasledovnými komunikáciami, prípadne iným terénnym útvarom – železničná trať BA-Predmestie - BA-hl.stanica – BA-Lamač – hranica lesoparku – Brečtanová - Krahulčia– Tupého.
Prehľadnejšie je oblasť riešeného územia  viditeľná na priloženej situácii.
  
Obr. Riešená oblasť Kramárov a Koliby.
	Zameranie štúdie
Cieľom spracovania dopravno-inžinierskej štúdie je vypracovať dopravnú koncepciu, v ktorej treba zhodnotiť reálne podmienky tohto územia pre jeho zahusťovanie, okrem viacerých hľadísk aj z hľadiska dopravy či už statickej, tak aj dynamickej. Dopravná koncepcia bude obsahovať návrh úprav organizácie dopravy, zlepšenie podmienok iných druhov dopráv ako IAD, spolu s návrhom na regulovanie parkovania a odstavovania osobných automobilov tak, aby boli zlepšené podmienky parkovania rezidentov a návštevníkov tejto oblasti.
Situáciu je treba riešiť posúdením súčasného stavu komunikácií, možností ich kapacitného posilnenia a stanovenia max.priepustnosti pre dynamickú dopravu. Je potrebné zmapovať súčasný stav najmä vo vzťahu k počtu vozidiel stabilizovaného územia a jeho ďalší vývoj. Striktne treba posúdiť možnosti technických opatrení prípadného zvýšenia súčasnej kapacity existujúcich komunikácií.
Vzhľadom k skutočnosti, že v oblasti Kramárov sú sústredené zdravotnícke zariadenia mestského a nadmestského významu s veľkými počtami jednorázovými a viacnásobnými návštevníkmi, je potrebné navrhnúť dopravný  režim a systém parkovania tak, aby v maximálnej miere bol využitý potenciál tohto územia a dosiahnutý zvýšený stupeň obrátkovosti na jednotlivých parkovacích miestach. Pre oblasť Koliby je nutné navrhnúť režim využívania a zástavby úzkych, pre nákladnú dopravu nevhodných ulíc. Cieľom štúdie je navrhnúť opatrenia v dvoch etapách realizácie:
•	Návrh riešenia s možnou okamžitou realizáciou
•	Výhľadový návrh s umiestnením viacpodlažných parkovacích miest
•	Posúdenie možnosti zlepšenia pripojenia na mestskú dopravnú sieť.
Hlavný dôraz riešenia štúdie  musí byť zameraný na realizovateľnosť dopravného a parkovacieho  usporiadania tak, aby MČ BA-Nové mesto bola reálne spôsobilá navrhovaný systém realizovať v priebehu roku 2016.
Spracovaná dokumentácia bude  zameraná na nasledujúce oblasti:
•	zistenie stavu jestvujúcej organizácie dopravy
•	zistenie parkovacích možností v riešenej oblasti
•	prieskum trvalého dopravného značenia
•	prieskum  využívaných rezervovaných miest na parkovanie
•	návrh úprav v organizácii dopravy
•	návrh úprav v organizácii MHD
•	návrh vybudovania cyklistickej infraštruktúry
•	návrh možností zlepšenia pripojenia na mestskú dopravnú sieť
•	návrh rozdelenia oblasti s regulovaným parkovaním
•	návrh zásad a možností regulovania parkovania
•	návrh legislatívnych úprav
•	orientačný rozpočet návrhu
Základnou podmienkou riešenia je získanie nových parkovacích možností, dosiahnutie väčšej obrátkovosti zaparkovaných vozidiel na disponibilných parkoviskách ale aj tiež spoplatnenie parkovania, čo by znamenalo prínos do mestského rozpočtu.
Konkrétne legislatívne opatrenia musia byť zamerané najmä na:
prijatie VZN o parkovaní, v ktorom budú  zohľadnené všetky potrebné aspekty pre optimálne parkovanie v meste, vrátane a koordinačných a kooperačných vzťahov medzi jednotlivými súčasnými a budúcimi možnými prevádzkovateľmi parkovacích služieb.
spracovanie a odsúhlasenie parkovacieho poriadku
spracovanie a odsúhlasenie cenníka parkovacích služieb v zóne regulovaného parkovania
	Spracovanie štúdie
Štúdia bude spracovaná v nasledovnom rozsahu:
textová a tabuľková časť vo formáte .doc, .xls
situácie dopravných riešení v M = 1 : 500 vo formáte .pdf
širšie vzťahy, systémové riešenie  rozdelenia parkovacích zón v M = 1 :2000, vo formáte .pdf
súhrnný materiál pre rokovanie orgánov MČ BA – Nové mesto
	Doba spracovania a prerokovanie štúdie
Štúdia bude spracovaná v  dobe 12 týždňov, pričom okamžite po podpísaní zmluvy o dielo bude zvolaný 1.kvalitársky výbor, na ktorom bude spresnený reálny rozsah prác a rozsah podkladov pre úspešné spracovanie štúdie.
Počas spracovania zhotoviteľ zvolá 2 kvalitárske výbory v 60% a 85%stupni rozpracovanosti štúdie, pričom na záverečnom stretnutí bude dohodnutý rozsah a spôsob expedície, pričom sa predpokladá expedovanie diela v 5 vyhotoveniach a v digitálnej forme na 2 x CD.
	Poskytnutie podkladov a súčinnosti.
Obstarávateľ štúdie poskytne zhotoviteľovi všetky relevantné podklady:
o komunikačnej sieti v riešenej oblasti
mapové podklady v príslušnej mierke
rozsah a lokalizáciu vyhradených parkovísk
informáciu o stave vývoj celomestskej parkovacej politiky
investičné zámery v oblasti
a iné
	Záverečné ustanovenia
Uchádzač predloží:
autorizačné osvedčenie SKSI budúceho hlavného projektanta štúdie
referencie o spracovaní dopravných štúdií podobného zamerania
návrh zmluvy o dielo, s návrhom ceny a termínu spracovania

Prechod pre chodcov na ulici Jeséniova pred Tescom
Keďže cestná komunikácia je v správe hl. mesta SR boli podané žiadosti s dopravným opisom situácie na príslušné oddelenia v nasledujúcom znení:
„Návrh na vybudovanie prechodu pre chodcov cez Jeséniovu ulicu. Na základe podnetov občanov bol vypracovaný návrh na vybudovanie prechodu pre chodcov cez Jeséniovu ulicu pri križovatke s Piatou ulicou.
Popis situácie:
V lokalite na Jeséniovej 47 je vybudovaná občianska vybavenosť (obchod, knižnica) bez možnosti bezpečného prístupu zo severovýchodnej strany Jeséniovej ulice, z obytnej štvrte v oblasti okolo Hlavnej ulice. Najbližší prechod pre chodcov cez ulicu je na križovatke s Bellovou vo vzdialenosti 180 m,  smerom do centra prechod na Jeséniovej ulici nie je.
Dopravná situácia:
Prechod je umiestnený pri križovatke ulíc Jeséniova a Piata, v prehľadnom úseku, ktorý je vedený v oblúku s veľkým polomerom s dostatočnými rozhľadovými parametrami, bez obmedzenia rozhľadu na chodníkoch. Zastávka MHD sa v blízkom okolí nenachádza.
Prechod je možné vybudovať jednoduchým osadením zvislého a vodorovného dopravného značenia a malou bezbariérovou úpravou obrubníkov.“
 
Úprava autobusovej zastávky Magurská
Zámerom zadania je revitaliovať okolie autobusovej zastávky Magurská (v smere do centra) a sprístupniť a revitalizovať priľahlý nevyužívaný oplotený pozemok pri zastávke, v správe hl.mesta.
Žiadosť o zverenie predmetného územia (pozemok registra "C" KN parc.č. 5750/3 je vedený na LV č. 3610 v k.ú. Vinohrady) bola adresovaná v júli 2015.

	3. BAVINT – Rezidencia pri mýte, vyvolané investície
Rekonštrukcia schodiska na ulici Sibírska, Dr. Lichardus, 4225,- Eur
Opis projektu: Jedná sa o celkovú rekonštrukciu schodov medzi ulicami Sibírska a Cígera-Hronského. Schody sú v havarijnom stave, jedna časť je odstavená, druhá poškodená. Bolo by žiaduce ich opraviť, nakoľko sú frekventovaným miestom, spojnicou medzi ulicami.
Realizácia projektu: Kompletné ošetrenie betónovej podesty, ako aj odhrdzavenie a náter zábradlia. Rekonštrukcia sa zrealizovala 10.7.2015 v réžii investičného oddelenia v spolupráci so sponzorom.

Revitalizácia stromoradia na Račianskej ulici, Mgr. Ľubica Križanová, 4 700,- Eur
Opis projektu: Projekt je pokračovaním dobrovoľníckych aktivít výsadby stromov na Račianskej ulici, ktoré sa realizovali v roku 2013. Súčasný stav údržby stromoradí je nedostatočný a chýba dokončenie stromoradia na Račianskej ulici.
Realizácia projektu: Predkladaťeľka projektu prešla stromoradie od reštaurácie Brit po starožitníctvo v dome na Račianskej 53-55. Návrh revitalizácie:
- 2 miesta, kde je pre strom na chodníku iba hlina, výkop svojpomocne 
- 3 miesta, kde sú vyschnuté stromy, ktoré treba vyrezať, výrez stromu a s pňom zabezpečí EKO podnik
- 3 miesta, kde treba iba vyrezať peň, výrez pňa zabezpečí EKO podnik
- 22 miest, kde bude treba vyrezať asfalt, výrez asfaltu zabezpečí EKO podnik, výkop svojpomocne alebo za pomoci EKO pdniku - podľa situácie.

Ako prvé sa budú realizovať prvé  tri návrhy realizácie, ostatných 22 miest sa bude realizovať podľa zostatku financií, ktoré sú k dispozícii. Výsadba sa bude realizovať september-október 2015.

Úprava a obnova malého parku Americká - Račianska, Natália Gyarmatyová, 5000,- Eur
Opis projektu: Cieľom projektu je zvýšiť návštevnosť, bezpečnosť a čistotu parčíka medzi Americkou a Račianskou drobnými revitalizačnými úpravami lavičiek, dlažby, oporného múrika, chodníka a detskými prvkami. Lavičky sú vynovené, ale umiestnené nevhodne na rozbitej starej dlažbe a využívajú ich najmä bezdomovci. Park je málo navštevovaný aj kvôli bezdomovcom, je zanedbaný a chýbajú mu oživujúce prvky. Oporný múrik v parku je životu nebezpečný, rozpadáva sa a vypadávajú z neho ozdobné prvky. Chodník medzi Americkou a Račianskou zaniká, je zenesený hlinou.
Realizácia projektu: viď participatívné plnánovanie Americká - Račianska

Zelená terasa v knižnici na Pionierskej, Mgr. Jana Vozníková, 5000,- Eur
Opis projektu: Cieľom projektu je revitalizácia terasy centrálnej knižnice na Pionierskej 12 za účelom vytvorenia relaxačnej čitateľskej zóny. Podpora enviromentálnej výchovy u detí a mládeže – hodiny prírodovedy, zážitkového čítania v prírode. Keďže v blízkom okolí sa nenachádzajú iné priestory na bezpečné trávenie voľnočasových aktivít pre mamičky s deťmi v prostredí prírody, zámerom je vytvoriť možnosť pohybu lezúňov na čistej trávnatej ploche, podporiť tak motoriku, vývin pohybového ústrojenstva, zdravé držanie tela.
Realizácia projektu: Momentálne prebieha verejné obstarávanie dlažby a krytiny terasy, ďalšia časť prác sa bude realizovať dobrovoľnícky. Koncept riešenia terasy počíta s drevenou spevnenou plochou, ktorú budú môcť navštevovať všetci návštevníci knižnice. Bude tu situovaný obrovský kvetináč, kde si budú môcť deti povysádzať rastlinky a následne sa učiť ako sa o ne musia starať. V kvetináči budú náučné tabuľky o jednotlivých rastlinkách. Revitalizácia bude prebiehať formou brigády v nedeľu 27.9.2015.

4.	Participatívne plánovanie verejných priestorov
Park Bellova
Podnet pre revitalizáciu tohto územia vzišiel od miestnych obyvateľov, od OZ Za lepšiu Kolibu a od OZ Jedlé mesto. V súčasnosti je tento zaujímavý a členitý terén využívaný rôznymi skupinami ľudí na rozličné účely – od sánkovania najmenších až po venčenie psov.
Proces participatívneho plánovania sa začal pracovným stretnutím na úrade, kde sa stanovila záujmová oblasť a konkrétne kroky týkajúce sa zisťovania informácií, teda vypracovanie dotazníka, jeho distribúciu, zberné miesto a časový rámec. Keďže je od počiatku zrejmé, že priestor bude mať naďalej v prvom rade funkciu parku, do procesu sa zapojilo už aj Oddelenie životného prostredia miestneho úradu, ktoré bude koordinovať novú výsadbu.
Ďalším krokom participatívneho plánovania bol dotazníkový prieskum. Viac info: http://pr.banm.sk/liferay/park-bellova
V procese participatívneho plánovania bude nasledovať verejné stretnutie, ktoré sa uskutoční 8. októbra 2015 v ŽŠ Jeséniova, kde budú obyvatelia oboznámení s výsledkami dotazníkového prieskumu a budú mať možnosť verejne sa vyjadriť k dotazníku a rozvoju parku do budúcnosti. 

 Vnútroblok Račianska - Americká
Participatívne plánovanie na úpravu a obnovu malého parku Americká – Račianska sa začalo realizovať ako víťazný projekt štvrte ŠARAPI /Šancová, Račianska, Pionierska/ v rámci  vyvolanej investície pre občianske projekty v okolí výstavby "Rezidencia pri mýte". Autorkou občianskeho projektu bola Natália Gyarmatyová. Cieľom je zvýšiť návštevnosť, bezpečnosť a čistotu parčíka medzi Americkou a Račianskou drobnými revitalizačnými úpravami lavičiek, dlažby, oporného múrika, chodníka a detskými prvkami.
Dňa 11.6. 2015 sa uskutočnilo verejné stretnutie obyvateľov, na ktorom boli odprezentované výsledky dotazníkového prieskumu, ktorý predchádzal samotnému verejnému stretnutiu. Viac info: http://pr.banm.sk/liferay/americka-racianska
Závery zo stretnutia a ďalšie kroky:
1. Odstránenie dlažobného povrchu a zatrávnenie:
•	Ekopodnik má možnosti zapožičania nástrojov (pracovné náradie, rukavice, krompáče), pristavenie kontajnerov, výpomoci ťažšou technikou pri odstraňovaní dlažby a poskytnutie zeminy/ornice a osiva.
•	Finančné nároky akcie, predpokladáme, že budú oveĺa nižšie ako získaných
                5 000€, takže bude možné realizovať ďalšie intervencie.
3. Organizácia brigády v spolupráci s miestnymi obyvateľmi a Ekopodnikom a Domov sv. Jána z Boha n.o.
•	Termín brigády október 2015. Presný termín po dohode s miestnymi obyvateľmi a Ekopodnikom.
4. Presunutie 3 lavičiek pod vzniknutú terénnu vlnu.
5. Dovoz cca 10-15cm ornice, valcovanie predmetneje plochy, spevnenie terénnej modelácie kokosovou rohožou, výsadba trávnika, potreba zabezpečiť následnú strostlivosť.
6. Problém s bezdomovcami: obyvatelia prestali aktívne využívať územie, pretože im ho zabrali bezdmovci.
•	"My musíme sledovať svoje záujmy nie bezdomovcov."
•	"Presunutie lavičiek nie je v našom záujme.."
•	V závere stretnutia sa prítomní zhodli, že lepšie by bolo oživiť, revitalizovať vnútroblok dobrými intervenciami a asi aj oplotiť (napr. nízky, vizuálne oddelujúci plot).
•	Možnosť vytvoriť priestor pre všetky vekové kategorie, prípadne aj so zónou pre psíčkarov.
7. Úloha: vyčísliť cenu oplotenia vnútrobloku.
8. Rozfázovať predmetný vnútroblok na etapy realizácie vzhľadom na finančné prostriedky.
9. Financie na revitalizáciu:
•	    1. 5 000€ aktuálne z projoketu participácia Škultétyho z vyvolanej investície od investora Rezidencia pri Mýte.
•	    2. MÚ, Eurofondy
•	    3. Možnosť podať projekt v rámci PR 2016.
 
Park Rozvodná - Vlárska
Participatívne plánovanie Rozvodná-Vlárska vzišiel od samotných obyvateľov Kramárov. Medzi hlavné iniciátorky patria Elena Božeková a Eva Muchová – miestene obyvateľky. Obyvatelia Kramárov majú zájem vytvoriť na ploche v ich okolí park. Medzi ulicami Vlárska a Rozvodná tak môže vzniknúť miesto, ktoré bude slúžiť svojim obyvateľom. Vyplnte dotazník a zapojte sa do plánovania revitalizácie verejného priestoru. Územie parčíka je ohraničené zo severnej strany vozovkou  Vlárska smerujúcou na most, z južnej strany  spevnený breh a ulica  Rozvodná, zo západnej časti obytný dom Vlárska 48/A (zelený bod v mape) a z východnej časti vybetónované parkovisko pred obytným domom Black&White (čierny bod).
Ďalšou časťou participatívneho plánovania bol dotazníkový prieskum. Viac info: http://pr.banm.sk/liferay/park-vlarska-rozvodna
Na verejnom stretnutí sa komunikovalo najmä o bezpečnosti a údržbe schodiska cez zimu, údržbe parčíka po jeho zrevitalizovaní – celkovo, prevedenie schodiska/ cesty, ktorá vedie daným územím - betón, kameň /dohoda na stretnutí s architektom v ďalšej faze participatívneho plánovania/, povedalo sa definitívne NIE pre Venčisko psov na území parčíka, potrebné doplnenie odpadkových košov / sáčky na psie exkrementy kvôli prechodu cez predmetné územie, bezpečné "oplotenie priestranstva" zo spodnej časti živým plotom vzhľadom na strmosť svahu, lavičky - áno, ale nie dlhé kvôli potenciálnemu problému s prespavaním bezdomovcov, prípadne lavičky rozdeliť na kratšie časti, rozdeľvače, osvetlenie - zatiaľ nie je potrebné, aby bol možný ľahký prechod s kočíkom a na vozíčku – bezbariérový prístup do územia. Na stretnutí vznikli nápady a návrhy aktivít, ktoré by obyvatelia radi privítali v parčíku. ŠACH - šachové pole  (otázka je kde sa budu skladovat figúrky).Veľké  nadšenie z FITNESS PRVKOV, ktoré by mohli byť súčasťou parčíka. Výsadba a strarostlivosť o "vlastné" stormy bezprostrednými susedmi – obyvateľmi blízkeho okolia parčíka. Zábradlie na pridržanie sa pri chôdzi/ bezpečnosť. Obyvatelia vyslovili aj návrhy na výsadbu zelene: kvitnúce stromy, živý plot. Na stretnutí sa dohodlo, že zúčastnení budú oboznámení /emailom/ s dendrologickým posudkom. Po skončení stretnutia sme sa boli pozrieť na hornú časť a je to dosť nebezpečné s prístupom resp. s pádom, a bolo by dobré potiahnuť zábradlie a chodník až k vrchnej časti, treba na to myslieť pri projekte.
Momentálne sa čaká na zverovací protokol od magistrátu hl. mesta SR. Projekt momentálne po architektonickej stránke prebral pán poslanec Ing. arch. Novitzky. Pán poslanec je zároveň gesčným poslancom dotknutého územia a býva v danej lokalite. Zúčastnil sa aj posledného verejného stretnutia sa občanmi.
 
Ihrisko Ladzianského
Autormi projektu sú manželia Eva a Juraj Silvanovci. Cieľom projektu bolo vytvoriť koncepciu a následne realizovať revitalizáciu športového ihriska na Ladzianskeho ulici a súčasne ho rozšíriť o viacgeneračný rekreačný komplex/park, s dôrazom na zapojenie miestnej komunity. Aj keď Kramáre patria medzi atraktívne rezidenčné štvrte Bratislavy, je tu akútny nedostatok priestorov pre aktívne využitie voľného času tak pre mladých ako aj starších obyvateľov. Priestor športového ihriska, ktorý si vyžaduje komplexnú revitalizáciu, resp. modernizáciu je t.č. využívaný predovšetkým v letných mesiacoch, v tomto čase žiaľ len úzkou skupinou mladých ľudí; zostáva dosť opustený/zanedbaný. Preto prišiel návrh vytvoriť koncepciu (plán – ideovú štúdiu) jeho komplexného využitia so zahrnutím aj vedľajších plôch: navrhujeme ich úpravu na park s lavičkami i ďalšími objektmi pre aktívne využitie voľného času, a to využitím participatívneho riešenia, so snahou zapojiť všetky generácie - mládež, deti seniorov i občanov v poproduktívnom veku tak, aby priestor znovu našiel svoje komplexné využitie. 
Prvé verejné stretnutie participatívneho plánovania Ladzianskeho sa uskutočnilo 26.3.2015 o 17:00 v rodinnom centre Kramárik na Kramároch. Participatívneho plánovania sa zúčastnilo približne 32 ľudí  /zúčastnili sa obyvatelia všetkých vekových kategórií/ a 5 študentiek Fakulty architektúry STU v Bratislave, ktoré riešia predmetné územie vo svojej bakalárskej práci.
Na prvé verejné stretnutie participatívneho plánovania na Ladzianského ulici nadväzovalo v apríli druhé stretnutie, na ktorom boli odprezentované výsledky prvého stretnutia a dotazníkového prieskumu. Viac info: http://pr.banm.sk/liferay/ihrisko-ladzianskeho

	5. Príprava PR 2016
V rámci príprav a plánovania PR re rok 2016 bude Kancelária pokračovať v realizácii verejných stretnutí jednotlivých štvrtí, pričom oproti predchádzajúcemu obdobiu sa stretnutia plánujú aj v nových štvrtiach. Okrem teritoriálnych verejných stretnutí sa uskutočnia aj stretnutia tematické, ktoré sa budú venovať nasledujúcim tematickým okruhom: cyklodoprava, školstvo, ľudia bez domova,
Plán teritoriálnych verejných strentutí:
24.9. ŠARAPI (Šancová, Račianska, Pionierka) - 17:30 v knižnici na Pionierskej 12
1.10. Hostinského sídlisko - 17:30  ZŠ Riazanská
6.10 Kramáre -  17:30 RC Kramárik
8.10. Koliba -17:30  ZŠ Jeséniová
15.10. Zátišie - 17:30 Ján z Boha - Hattalová
Ďalšie štvrte v ktorých Kancelária pre participáciu plánuje organizovať verejné stretnutia: Dimitrová a Nobelová, Tehelné pole.
6.	Web a nová interaktívna databáza podnetov
- web pr.banm.sk - hlavný interaktívny komunikačný kanál participatívneho rozpočtu. V roku 2015 zaznamenal vyše 30 000 návštev od takmer 10 000 používateľov.
Trvalá práca zahŕňa najmä budovanie a prevádzku webovej stránky, uverejňovanie aktualít, fotografií, videozáznamov, tvorbu grafiky a umožnenie a vedenie online diskusie k particpatívnym procesom.
- mapa podnetov a mapa projektov PR - interaktívna internetová databáza zahŕňajúca vyše 300 podnetov v testovacej verzii nahttp://pr.banm.sk/liferay/pridajte-podnet-pre-zadanie
Práca zahŕňala naprogramovanie nového pluginu pre stránku, digitalizáciu podnetov, ich kategorizáciu, geografické situovanie a priebežné zisťovanie kompetencií a stanovísk k jednotlivým podnetom.
	7. Spolupráca s ďalšími samosprávami na území Slovenska a medzinárodná spolupráca
26.5. 2015 - návšteva prednostov z MČ Lamač a Devínka Nová Ves, prezentácia paricipatívneho ropočtu BANM.
22.6.2015 -  stretnutie s Kanceláriou pre participáciu v rámci programu návštevy aktivistov z kaukazkých krajín na Slovesnku, ktoré zatrešovalo česká organizacia Nesehnuti a institut ludskych prav.
2. a 3.7.2015 - návšteva ONE Northsid organisation z Chicaga. Programom bola obhliadka vybraných realizovaných projektov paritcipatívneho rozpočtu a stretnutie s kanceláriou pre participáciu.
4.9.2015 - Študijná návšteva zástupcov vyšegradského projektu: Projekt making cities resilient
 
Spolupráca pri zavádzaní participatívnych rozpočtov vdalších mestách SR:
Trnava - koordinácia úvodných krokov PR
Levice – faicilitácia a príprava dvoch verejných stretnutí

Komplexné informácie sú k dispozícii na pr.banm.sk